FÖLDTANI KÖZLÖNY 



XXXV. KÖTET. 1905. JÜNIUS-JÜLIUS. G-7. FÜZET. 



XEHAXT MEGJEGYZÉS SEMPER; P.EITRAGE ZÜR KENNTNISS 

 DES SIEBENBÍTRGISCHEN ERZGEBIRGES OZDIÜ MUNKÁJÁHOZ. 



Dr. Pálfy MóE-tól. 



1900-ban a fenti czim alatt egy 219 oldalra terjedő munka jelent 

 meg a porosz királyi földtani intézet kiadványában,"*' azon utazás ered- 

 ményéül, melyet a szerző 1897 tavaszán az erdélyrészi Érczhegység- 

 ben tett. 



Bár nem hiszem, hogy a tudományt szolgálhassuk azzal, hogy egy 

 ily bonyolult geológiai területen tett rövid utazás alapján s részletesebb 

 vizsgálat nélkül, nagyobbára a szobai vizsgálat után és az eddigi elszórt 

 irodalmi adatokból, ily hatalmas munkát üssünk össze, még sem szólaltam 

 volna fel, ha a munkában nem lenne néhány oly tévedés, mit helyre 

 igazítani kötelességemnek kell tartanom, miután e területet hivatalos 

 megbízás alapján részletesen tanulmányozom. 



Ha a szerző az irodalom részletes feldolgozása helyett egy rövid 

 útleírást ad észleléseiről, más szemmel néznök közleményét. Eészletes- 

 sége után azonban arra tarthatna igényt, miszerint forrásmunkának 

 tekintsék s széles körben nyújtson felvilágosítást Érezhegységünk szer- 

 kezetéről, különösen, hogy oly előkelő tudományos intézet kiadványában 

 jelent meg, mely igényt tarthat arra, hogy a közleményeit szigorúbb 

 szemüvegen át tekintsék és mint megbízható adatot fogadják el. 



Csak e közlemény megírása után értesültem arról, hogy Semper — 

 sajnos — már nincs az élők között. Ezért is haboztam e sorok közzétételé- 

 vel, nehogy olyat támadjak meg, a ki már védeni nem tudja magát. Mégis, 

 nehogy a munka egyes részei az irodalomban még zavart okozzanak, 

 arra határoztam el magam, hogy az ily téves részekre felhívom a figyelmet, 

 mert a tudomány érdekét előbbrevalónak tartom a pietásnál s távol áll 

 tőlem, hogy ezzel az elhunyt iránt való kegyeletet akarnám megsérteni. 



Nem terjeszkedem ki az egész munkára, mert ezidőszerint magam 



* Bergassessor Semper: Beitrage znr Kenutniss der Goldlagerstátten des 

 Siebenbürgisohen Erzgebirges. (Abliandlungen der königlich Preussischen geologi- 

 schen Landesanstalt. Neue Folge. Heft 33. Berlin 1900.) 



Földtani Közlöny. XXXV. köt. 1905. 19 



